GiliGold/VAD_KnessetCorpus huggingface dataset:
איילת שקד: שוב אני אומרת, זה לא על חשבון אף אחד.
איילת שקד: אני לא חושבת שיש מישהו שיושב כאן, לא משנה, קטי, טלי, אף אחד לא קשור בכלל אופוזיציה, קואליציה.
איילת שקד: כולם מבינים שזה דבר שצריך לבדוק.
איילת שקד: אנחנו, כחברי כנסת, צריכים להפעיל את כלי הפיקוח הפרלמנטרי שלנו, לראות שהממשלה, מה שנקרא, על זה.
איילת שקד: זה הכול.
איילת שקד: הצעה דחופה לסדר היום ודיון בוועדה.
איילת שקד: יש מישהו שמתנגד?
איילת שקד: אני לא מבינה.
טלי פלוסקוב: לאיזו ועדה ביקשתם דיון?
איתן גינזבורג: היא ביקשה למליאה.
טלי פלוסקוב: למליאה, אז זו הצעה לסדר-היום.
איתן גינזבורג: משה ארבל, הוא סגן יושב-ראש הכנסת, והוא ייצג את הנשיאות בהקשר.
משה ארבל: ראשית, בשם נשיאות הכנסת, אני רוצה בראשית דבריי, להעריך את העבודה הפרלמנטרית המעולה של חברת הכנסת איילת שקד.
משה ארבל: ייאמר גם לפרוטוקול, שלהצעה הדחופה הזאת לסדר היום, שקלתי גם אני באופן אישי להצטרף.
משה ארבל: הנושא הוא חשוב, והוא משמעותי.
משה ארבל: חברת הכנסת איילת שקד, כדרכה, עושה עבודה מעולה לפיקוח על עבודת הממשלה.
אוסאמה סעדי: אבל...
משה ארבל: הסוגיה הזו, צריכה להיבחן מפרספקטיבה מסוימת לפחות של זמן, כדי לדעת האם מדובר באמת בתופעה או במקרה חד-פעמי חריג שמצריך לקבל בעצם התייחסות נקודתית.
משה ארבל: מכיוון שבסופו של דבר, לא התרשמנו שהמקרים הללו חזרו ונשנו, המקרים הם חמורים.
משה ארבל: אבל לא התרשמנו שהמקרים האלה בינתיים חזרו ונשנו, ונקווה מאוד שלא יחזרו ולא יישנו.
משה ארבל: החלטת נשיאות הכנסת הייתה שבמידה וחברת הכנסת איילת שקד, תראה שהנושא הזה באמת חוזר על עצמו פעם נוספת, להעלות את הנושא אפשר גם בשבוע הבא, או בעוד שבועיים - מתי שהיא תראה לנכון.
משה ארבל: בלב פתוח ובנפש חפצה, בוודאי הנשיאות רואה לנכון חשיבות רבה לקיים דיון בנושאים החשובים הללו לטובת כלל אזרחי מדינת ישראל.
איילת שקד: הייתה חדירה של שמונה, אחר-כך, חדירה של חמישה.
איילת שקד: אחר-כך, חדירה של אחד, שישב שלוש שעות בשלומי.
איילת שקד: תסתכלו אתם לתושבי הצפון בעיניים, ותגידו – זה לא מעניין אותי.
איתן גינזבורג: אני רוצה להגיד עוד משהו שהוא לא קשור להצעה הקונקרטית ולתפיסה.
איתן גינזבורג: אני יודע, כמי שישב בנשיאות, שכל שבוע מגיעות המון בקשות של חברי כנסת להצעות דחופות.
איתן גינזבורג: בסוף, הנשיאות צריכה להחליט.
איילת שקד: צריך לעשות העדפה.
איילת שקד: אבל עכשיו זה לא על מכסה של אף אחד.
איתן גינזבורג: אין קשר למכסות.
איתן גינזבורג: אני מדבר על זה שהנשיאות דנה בהרבה מאוד הצעות חוק, של הרבה מאוד חברי כנסת.
קטי קטרין שטרית: אני לא מצליחה להשתכנע.
איתן גינזבורג: שנייה, אני עוד לא סיימתי את המשפט.
איתן גינזבורג: הנשיאות דנה בהרבה מאוד הצעות דחופות לסדר-היום, שכולם רוצים לדון בהם מהר במליאה, ובסוף צריך לקבוע איזו מכסה מסוימת.
איתן גינזבורג: ולכן, אני אומר, שבהקשר הזה צריך להיות נימוק מאוד כבד משקל שאנחנו נצטרך לערער על החלטת נשיאות – זה מצד אחד.
איתן גינזבורג: צד שני, גם מזכיר, שאפשר להגיש הצעה רגילה לסדר-היום, והיא תעלה לדיון במליאה.
איתן גינזבורג: כלומר, הסיפור של הדחיפות זה הסיפור פה.
איתן גינזבורג: לכן, אני רוצה להתחבר לדברים שאמר סגן יושב-ראש הכנסת, לכך, שאנחנו לא אומרים שהנושא לא חשוב.
איתן גינזבורג: אני מניח שכל הצעה שחבר כנסת מעלה הוא חשוב – השאלה מידת הדחיפות, ומידת הדחיפות לעומת הצעות אחרות שכן אושרו.
איתן גינזבורג: כי אושרו הצעות דחופות לסדר היום.
איתן גינזבורג: פה רוצים להוסיף מעבר למכסה שקבעה הנשיאות לגבי דיון במליאה.
איתן גינזבורג: אני רק שם את הפרספקטיבה הזאת ביחס לבקשה.
טלי פלוסקוב: אני גם אגיד, בתור סגנית יושב-ראש הכנסת, בכנסת הקודמת, ולא פעם הייתי בסיטואציה כזאת.
טלי פלוסקוב: כשאנחנו צריכים לבחור, ובאמת, מגישים מספר הצעות מאוד מעניינות, ומאוד דחופות, ואתה צריך מכל זה, לבחור רק ארבע הצעות, אז אתה נמצא במקום שבאמת הנושאים לא פחות חשובים, אבל אין לנו מקום עוד לאשר אותם.
טלי פלוסקוב: לכן, אני בעצם בדקתי איזה הצעות אושרו לפני שהגעתי לכאן כאשר ראיתי את סדר-היום.
טלי פלוסקוב: ראיתי באמת את חשיבותם של ההצעות שאושרו.
טלי פלוסקוב: ולכן, אני באמת מתלבטת, כי אני חושבת שהנושא הוא דיי חשוב.
איילת שקד: טלי, כאשר מסתובב סודני שלוש שעות בשלומי זה דחוף?
איילת שקד: אם אנחנו מאשרים עכשיו, זה לא על מכסה של אף אחד, זה בנוסף.
טלי פלוסקוב: זה בדיוק מה שרציתי לשאול עכשיו.
טלי פלוסקוב: אם הנשיאות בעצם לא מתנגדת להצעה חמישית לסדר-היום, אני הייתי מאשרת.
איתן גינזבורג: אבל הנשיאות החליטה שהיא קובעת בעצם מכסה כל שבוע.
טלי פלוסקוב: בגלל זה אני שואלת, אני לא חברת נשיאות.
איתן גינזבורג: זה יהיה בנוסף, אבל זה עוד נושא לסדר-היום.
קטי קטרין שטרית: איתן, בוא, מתחילה להיות איזושהי בעיה בגבול הצפון, זה אין צל של ספק.
איתן גינזבורג: אז יש שאילתה דחופה גם, יש הרבה דברים.
קטי קטרין שטרית: אולי המספרים הם קטנים, אבל אנחנו לא צריכים לחכות שהמספרים יגדלו.
קטי קטרין שטרית: יכול להיות שאולי כן צריך להתחיל להביא לתשומת ליבה של מערכת הביטחון במדינה שמתחילה תופעה.
קטי קטרין שטרית: ודווקא אם מדברים על זה עכשיו, ואם דנים בזה עכשיו, אז אולי זה יהיה - - -
מתן כהנא: זה לא רק מערכת הביטחון, זה כל תחום ההגירה.
מתן כהנא: ברור שיש פה - - -
קטי קטרין שטרית: מישהי מנצל את המצב של המגפה?
איילת שקד: צריך להיות דיון בוועדת חוץ וביטחון.
איתן גינזבורג: אפשר להגיש שאילתה דחופה.
איתן גינזבורג: אפשר להגיש בקשה לדיון מהיר בחוץ וביטחון, זה עוד כלי.
איתן גינזבורג: אבל כרגע מבוקש הצעה לסדר-היום במליאה.
קטי קטרין שטרית: אפשר לשאול את חברת הכנסת שקד, יכול להיות שהיא כן תסכים להעביר את זה לוועדת חוץ וביטחון.
איתן גינזבורג: אבל היא ביקשה כרגע הצעה לסדר היום במליאה.
איתן גינזבורג: היא יכולה להגיש בקשה לדיון מהיר בוועדה, שזה לא מגיע למליאה, זה הולך ישר לוועדה.
איתן גינזבורג: במקום לעבור למליאה, ואז הוועדה, הוא הולך ישר לוועדה – זה עוד כלי פרלמנטרי.
איתן גינזבורג: אפשר להגיש שאילתה דחופה לשר הביטחון.
איתן גינזבורג: יש עוד כל מיני כלים.
איתן גינזבורג: פה יש בקשה לגיטימית, אגב, כלי פרלמנטרי לגיטימי של איילת שקד, שהיא ביקשה מהנשיאות, והנשיאות דחתה את זה מנימוקיה.
איתן גינזבורג: היו לה עוד הרבה נושאים חשובים, והיא אמרה – אלה הכי חשובים.
איתן גינזבורג: אנחנו מאשרים ארבע, הארבע האלה הכי חשובים.
איתן גינזבורג: אומרת איילת שקד – זה לא פחות חשוב, תאשרו גם את זה.
איתן גינזבורג: אני אומר לכם, יש עוד הרבה הצעות אחרות שלא אושרו שגם הן דחופות.
איתן גינזבורג: זה הדיון.
איתן גינזבורג: לא האם זה חשוב או לא.
איתן גינזבורג: ברור שזה חשוב.
איתן גינזבורג: אגב, אם זה מה שחשוב לחבר כנסת, אז זה חשוב.
קטי קטרין שטרית: לא, אני התייחסתי למה הגיב חבר הכנסת ארבל, שאמר שכרגע הטפטוף הוא טפטוף מאוד זעום.
טלי פלוסקוב: אבל התוכן הוא משמעותי בעיניה.
קטי קטרין שטרית: אני אומרת שלפעמים צריך ליזום דווקא כדי שלא טפטוף.
קטי קטרין שטרית: אנחנו יודעים טוב מאוד שלא יפסיקו לנסות להסתנן לכאן.
קטי קטרין שטרית: הפכנו להיות מכרה זהב של כל העולם הזה שמגיעים פה ועובדים.
קטי קטרין שטרית: לצערנו הרב, אחר-כך אנחנו תקועים איתם.
טלי פלוסקוב: אני דווקא חושבת שהנושא הוא מאוד חשוב.
טלי פלוסקוב: מבחינת הנשיאות, אני לא יודעת אם בקדנציה הזאת ראיתם את המצב של אישור של הצעה חמישית.
טלי פלוסקוב: מה, איך אתם רואים את הנשיאות?
טלי פלוסקוב: בקדנציה הקודמת היה מקום, ואישרנו הצעה חמישית, כאשר הנשיאות נתנה בעצם הסכמה עקרונית.
טלי פלוסקוב: אני לא יודעת מה המדיניות של היום, ולכן אני שואלת.
משה ארבל: אני לא רוצה להיות הראשון שיקבע שינויים כאלה בלי התייעצות עם יושב-ראש הכנסת.
משה ארבל: אני יודע שלבקשתי הוסיף את הנושא הרביעי בעניין פגיעה ורצח נשים בחברה הישראלית, שהאירועים האלה הם אירועים שקורים.
משה ארבל: אגב, מעניין שלא היו חברות כנסת בנשיאות שביקשו את זה, אבל זה מספיק חשוב לכולנו.
משה ארבל: אני אומר בכנות, הנושא חשוב.
משה ארבל: אמרתי גם לפרוטוקול שאני באופן אישי רציתי להצטרף לנושא הזה.
משה ארבל: אני חושב שנכון וראוי לקיים עליו דיון.
משה ארבל: אני חושב שאם נשנה את הכללים.
איילת שקד: סליחה, חבר הכנסת ארבל, זה לא לשנות.
איילת שקד: זו זכותה של ועדת הכנסת להוסיף.
איילת שקד: יש גם לחברי הכנסת כאן איזשהו יכולת של שיקול דעת.
משה ארבל: אני מסכים לחלוטין.
משה ארבל: יחד עם זאת, אני חושב שבמידה וזה יעלה בשבוע הבא, והנשיאות הכנסת תבחן את זה בלב פתוח ובנפש חפצה, השמיים לא ייפלו, והגבול לא ייפרץ לחלוטין.
משה ארבל: לשיקולכם.
איתן גינזבורג: מי בעד העלאת ההצעה לסדר-היום, ירים את ידו?
איתן גינזבורג: נמנעים – 1
איתן גינזבורג: ההצעה עברה, והיא תעבור - - -
מתן כהנא: - - - גזענות.
טלי פלוסקוב: זה לא בדיוק, אל תציג את זה ככה, מתן.
טלי פלוסקוב: אחרת, אנחנו אף פעם לא נתמוך בזה.
טלי פלוסקוב: אם אתם רואים את זה ככה - - -
קטי קטרין שטרית: אם אתה מציג את זה ככה, אני חוזרת בי.
קטי קטרין שטרית: תפסיקו עם זה.
טלי פלוסקוב: למה עשית את זה?
איתן גינזבורג: חברים, זה לגיטימי.
איתן גינזבורג: אין פה פוליטיקה, זו החלטה לגיטימית.
קטי קטרין שטרית: מעבר לפוליטיקה, יש פה מדינה נכון?
איתן גינזבורג: זו החלטה לגיטימית של הוועדה.
איתן גינזבורג: איילת, אני מברך אותך, ואני מאחל לך דיון פורה במליאה.
קטי קטרין שטרית: זה נושא חשוב איילת, זה נושא חשוב.
איתן גינזבורג: סליחה, ההצעה תצטרף לסדר-היום במליאה.
איתן גינזבורג: קטי, דרך אגב, חברי הוועדה, טלי, אני רוצה להגיד לכם משהו.
איתן גינזבורג: אני הצבעתי כמו שהצבעתי מטעם אחד – לא, כי אני מתנגד לנושא וכו'.
איתן גינזבורג: אני לא רוצה להפוך את הוועדה, וזה לגיטימי.
איתן גינזבורג: אני לא מערער על הזכות לערער על הנשיאות.
איתן גינזבורג: אבל אני לא רוצה להפוך את הוועדה ככלי שכל חבר כנסת שלא קיבלו את עמדתו בנשיאות יקבל פה - - - אני אומר באופן כללי, לכן הצבעתי כך.
: חד פעמי.
אוסאמה סעדי: זה לא חד פעמי, אני לא השתתפתי בהצבעה, אבל יש באמת נושאים חשובים - - - לערער על זה.
טלי פלוסקוב: אדוני היושב-ראש, אני הייתי בכנסת הקודמת, וראיתי את הדיון מסביב זה.
טלי פלוסקוב: אני בשום אופן לא רציתי לפגוע בנשיאות.
טלי פלוסקוב: אני לא חושבת שזו פגיעה.
טלי פלוסקוב: מי שרואה את זה ככה הוא טועה לחלוטין.
טלי פלוסקוב: יש אפשרות, אנחנו לא פוגעים באף אחד, לא חס וחלילה, לא ביושב-ראש הכנסת ולא בחברי הנשיאות.
טלי פלוסקוב: אבל, אם אנחנו חושבים שהנושא הזה חשוב, ואני אומרת, גם אני עברתי כאשר הייתי ראש עיריית ערד, מה עברתי עם מסתננים, אז אני יודעת עד כמה זה חשוב.
איתן גינזבורג: דיברתי על העיקרון, לא על ההצעה גופה.
טלי פלוסקוב: נכון, בשום אופן לא הייתה פה כוונה לפגוע באף אחד.
טלי פלוסקוב: << נושא >> הצעת חוק להארכת תוקפן של תקנות שעת חירום (נגיף הקורונה החדש) (בידוד במקום לבידוד מטעם המדינה), התש"ף-2020, מ/1331 << נושא >>
איתן גינזבורג: חברים, סעיף הבא לסדר-היום: בקשת יושב-ראש ועדת חוקה, חוק ומשפט, להעברת הצעות חוק מהוועדה המיוחדת לנגיף הקורונה החדש, לוועדת חוקה, חוק ומשפט, שתי הצעות חוק שנצביע עליהן בנפרד.
איתן גינזבורג: הצעת חוק להארכת תוקפן של תקנות שעת חירום (נגיף הקורונה החדש) (אזור מוגבל).
איתן גינזבורג: הצעת חוק להארכת תוקפן של תקנות שעת חירום (נגיף הקורונה החדש) (בידוד במקום לבידוד מטעם המדינה).
איתן גינזבורג: יש פה נציג של הוועדה המיוחדת?
יעקב אשר: אעשה זאת בקצרה, אדוני.
איתן גינזבורג: חברת הכנסת יפעת שאשא ביטון, הודיעה כי היא מוותרת על הדיון בהצעות החוק האלה, אז נראה שהיא מסכימה.
יעקב אשר: אז צריך להחליט.
יעקב אשר: אני רוצה לומר שאני מברך אותה על זה.
יעקב אשר: זה היה היגיון מתחילת הדרך.
יעקב אשר: לכן, אני מברך אותה על ההצעה הזאת.
יעקב אשר: אני מבקש את אישורכם בעניין הזה.
איתן גינזבורג: נעבור להצבעה.
איתן גינזבורג: אפשר להצביע על שתיהן ביחד?
איתן גינזבורג: אז בגלל שיש הסכמות, אנחנו נצביע.
איתן גינזבורג: מי בעד העברת החוקים לוועדת חוקה, חוק ומשפט?
איתן גינזבורג: עבר.
איתן גינזבורג: שני החוקים יעברו לוועדה.
איתן גינזבורג: יש פה עוד בקשה של יושב-ראש ועדת העבודה והרווחה.
איתן גינזבורג: סעיף (ג) יורד מסדר-היום.
איתן גינזבורג: סעיף ד – קביעת ועדות הדיון בהצעות החוק הבאות.
איתן גינזבורג: יש בקשה להצעת חוק הארכת תקופות ודחיית מועדים (הוראת שעה – נגיף הקורונה החדש) (אישורים רגולטוריים ועיצומים כספיים).
איתן גינזבורג: לא נקבע איזו ועדה, היה חילוקי דעות במליאה.
ארבל אסטרחן: עבודה, אבל זה יכול ללכת - - -
איתן גינזבורג: במליאה.
איתן גינזבורג: הלשכה המשפטית המליצה שזה ילך לוועדת העבודה והרווחה.
איתן גינזבורג: במליאה נשמעו הערות או הצעות להעביר לוועדת הקורונה.
איתן גינזבורג: וזהו – יושב-ראש הוועדה הודיע שהוא מוותר על הדיון בהצעת החוק.
: אני מבקש שיהיה רשום בפרוטוקול - למרות שזה קשור גם לוועדת החוקה, אני מוותר.
אוסאמה סעדי: אני חושב שמכיוון שמדובר כאן בהצעת חוק שהיא בעיקר קשורה לרשות המסים, ועיצומים כספיים וכל זה, זה נושא שהוא יותר מתאים או לכספים או לכלכלה.
אוסאמה סעדי: נראה לי שכולם מסכימים, אז צריך לרוץ עם זה.
אוסאמה סעדי: השאלה איזו ועדה בנויה.
איתן גינזבורג: יש הצעה לוועדת הקורונה.
איתן גינזבורג: אם אתם מוסיפים – כספים, או כלכלה.
בועז טופורובסקי: אני חושב ש-1 כספים, ו-ד(2) זה כלכלה.
איתן גינזבורג: כרגע, יש פה הצעה להעביר את זה, או לוועדת העבודה והרווחה, זו הצעה של היועצת המשפטית, או לקורונה.
איתן גינזבורג: אוסאמה סעדי הוסיף כספים או כלכלה.
איתן גינזבורג: אבל מליאה נשמעו או ועדת העבודה והרווחה או הקורונה.
ארבל אסטרחן: הם לא מחויבים.
איתן גינזבורג: נכון, אפשר פה להציע הצעות אחרות.
איתן גינזבורג: קורונה פנויה, ואחרים פנויים.
ארבל אסטרחן: צריך ללכת לוועדה שעוסקת בעניינים רגולטוריים, זה יכול ללכת לכלכלה, זה יכול ללכת לכספים, כמו שאמרת.
ארבל אסטרחן: אני חושבת שמתאים יותר לוועדת העבודה והרווחה.
איתן גינזבורג: מה אתה אומר יעקב?
: בדברים האלה צריך לשמוע את הדרגים המקצועיים, זו האמת.
: הבעיה היא שזה הופך להיות כבר לא רלבנטיים.
איתן גינזבורג: אני מודה, שבמקרה הזה אני נוטה יותר לקורונה באופן אישי, כי פשוט לקחנו שתי הצעות חוק.
אוסאמה סעדי: זה קשור למהות החוק.
אוסאמה סעדי: זה כספים או כלכלה.
איתן גינזבורג: אז נעביר לוועדת הקורונה.
איתן גינזבורג: חברים, נצביע.
איתן גינזבורג: מי בעד להעביר לוועדת קורונה, ירים את ידו?
איתן גינזבורג: יעבור לוועדת הקורונה.
איתן גינזבורג: << נושא >> הצעת חוק חוזה הביטוח (תיקון - הארכת תקופת ההתיישנות),
איתן גינזבורג: הצעת חוק חוזה הביטוח (תיקון - הארכת תקופת ההתיישנות), התש"ף-2020.
איתן גינזבורג: הלשכה המשפטית הציעה שזה יגיע לוועדת החוקה, חוק ומשפט.
איתן גינזבורג: נשמעה הצעה אחרת במליאה – לוועדת כספים.
אוסאמה סעדי: זה לא קשור לכספים, עם כל הכבוד.
איתן גינזבורג: אופיר כץ, יש הכרעה?
איתן גינזבורג: או שאתם רוצים לדחות את הדיון הזה למחר?
איתן גינזבורג: אתם רוצים לדון בזה היום או מחר?
איתן גינזבורג: מקובל עליך אופיר, כי זו בקשה שלך.
איתן גינזבורג: הנושא נדחה לישיבה הבאה.
איתן גינזבורג: בקשה להוספת ממלאי מקום קבועים.
איתן גינזבורג: בוועדת הכספים – מטעם הרשימה המשותפת יכהנו:
איתן גינזבורג: חבר הכנסת מנסור עבאס ואוסאמה סעדי – ממלאי מקום קבועים.
איתן גינזבורג: בוועדת חוץ וביטחון – מטעם סיעת הליכוד, תכהן חברת הכנסת מיכל שיר, כממלאת מקום קבועה.
איתן גינזבורג: מי בעד הוספת ממלאי מקום?
איתן גינזבורג: ירים את ידו?
איתן גינזבורג: ההוספה אושרה.
איתן גינזבורג: תודה רבה לכולם.
איתן גינזבורג: ערב טוב לחברי הוועדה, אני מתכבד לפתוח ישיבה נוספת של ועדת הכנסת.
איתן גינזבורג: יום רביעי 24 ביוני 2020, שעה 17:05 בערב.
איתן גינזבורג: אנחנו נמצאים בתקופה כזאת של דחיפויות בגלל סיטואציית הקורונה.
איתן גינזבורג: הממשלה התכנסה לדיון דחוף מבחינתה שלא היה מתוכנן, ועסק באופן שבו ניתן למנוע בדרכים שונות את התפשטות המגפה והאופנים שבהם ניתן להשתלט עליה או להתמודד איתה.
איתן גינזבורג: הממשלה הגישה היום לכנסת הצעת חוק הסמכת שירות הביטחון הכללי לסייע במאמץ הלאומי לצמצום התפשטות נגיף הקורונה החדשה כהוראת שעה.
איתן גינזבורג: הם ביקשו, לפי סעיף 81(ג) לתקנון הכנסת להקדים את הדיון בהצעת החוק לקריאה ראשונה.
איתן גינזבורג: זאת הסיבה שאנחנו מתכנסים.
בועז טופורובסקי: אתה רוצה שנקדם את זה?
איתן גינזבורג: אני רוצה שנדון בזה.
איתן גינזבורג: הצעת החוק, כמובן, מונחת בפנינו, ואף אחד לא הספיק לקרוא אותה - -
אוסאמה סעדי: זה רציני?
אלעזר שטרן: אפשר לקבל עותקים?
איתן גינזבורג: רק שנייה, רק שנייה.
בועז טופורובסקי: למה שהשב"כ יעקוב אחרינו?
אוסאמה סעדי: הנה, אתה אומר בעצמך - -
איתן גינזבורג: תגיד לי מתי אני יכול להמשיך לדבר.
איתן גינזבורג: בוא תגיד לי מתי אני יכול להמשיך לדבר.
איתן גינזבורג: אנחנו פה לא דנים בחוק, אני מזכיר לחברי הוועדה.
איתן גינזבורג: אנחנו דנים בשאלה האם להקדים את הצעת החוק הזאת שהובאה באופן דחוף על-ידי הממשלה במליאת הכנסת לקריאה ראשונה - -
בועז טופורובסקי: להיום.
איתן גינזבורג: - - כדי שאחת מוועדות הכנסת, כנראה חוץ וביטחון, תוכל לדון בחוק ולהתעמק בו כמו שראוי להתעמק בחוקים.
איתן גינזבורג: אז אם זה לא יעלה היום זה יעלה ביום שני, אני מניח.
בועז טופורובסקי: כן, בוודאי.
איתן גינזבורג: ברור.
איתן גינזבורג: הכוונה היא שזה יעלה היום למליאה לקריאה ראשונה.
איתן גינזבורג: יש עמדת ייעוץ משפטי.
איתן גינזבורג: היועץ המשפטי למל"ל גיל אבריאל – הוא נמצא?
- דדון: אני חושבת שהוא עדיין לא התחבר.
בועז טופורובסקי: של הוועדה?
בועז טופורובסקי: של הכנסת?
איתן גינזבורג: איפה ארבל?
- דדון: - - -
אוסאמה סעדי: אפשר, אדוני היושב-ראש, בינתיים?
אוסאמה סעדי: אדוני היושב-ראש, כולנו בעד המאבק בנגיף הקורונה.
אוסאמה סעדי: בסופו של דבר חשוב להיאבק ולפעול בכל האמצעים נגד התפשטות הנגיף הזה.
אוסאמה סעדי: אבל בהצעת החוק הזאת אנחנו לא פעם ראשונה.
אוסאמה סעדי: אני הייתי חבר בוועדה המשותפת שדנה בהצעת החוק הזאת – ועדת חוץ וביטחון הזמנית שהייתה – ואני זוכר שאתם, אתה ויושב-ראש הוועדה דאז, שר החוץ חבר הכנסת גבי אשכנזי – מה לא אמרתם על הצעת החוק הזאת.
אוסאמה סעדי: אני יכול ללכת עכשיו לפרוטוקול ולהביא את זה.
אחמד טיבי: לא צריך להביך את כולם.
איתן גינזבורג: אותי לא צריך להביך כי לא הייתי בדיונים.
איתן גינזבורג: כשאומרים "אתה", "אתה" זה נחמד אבל פשוט לא הייתי בדיונים.
איתן גינזבורג: הייתי אולי בחצי דקת דיון.
אוסאמה סעדי: תחזור לפרוטוקול.
אוסאמה סעדי: אנחנו קיימנו - -
אלעזר שטרן: לא איתן, אשכנזי.
אוסאמה סעדי: קיימנו דיונים רבים וכולכם אז לפני הפיצול אמרתם דברים נכוחים ונכונים שלא צריך לערב את השב"כ בעניינים האלה ושיש אמצעים להתמודדות בכלים אזרחיים בלי לערב את השב"כ.
אוסאמה סעדי: זאת העמדה שלכם.
אוסאמה סעדי: אז מה השתנה?
אופיר כץ: אני אגיד לך מה השתנה.
אופיר כץ: מאז השב"כ כן השתמש והוכח שהוא איתר מאות אם לא אלפי חולים, וזה מנע את התפשטות הנגיף.
אופיר כץ: זה מה שהשתנה.
איתן גינזבורג: חבר הכנסת אוסאמה סעדי, אם שאלת שאלה אז אני אגיד לך.
איתן גינזבורג: כמה דברים קרו - -
אוסאמה סעדי: זה שנכנסתם לממשלה זה אנחנו יודעים.
איתן גינזבורג: א', זה דבר אחד שקרה.
אוסאמה סעדי: אתה משנה עמדות?
איתן גינזבורג: אבל זה דבר אחד שקרה.
איתן גינזבורג: הוא קרה עובדתית.
איתן גינזבורג: לא, אני צוחק.
איתן גינזבורג: מה שקרה זה שיש התגברות והתפשטות של המגפה, אנחנו נכנסים לתוך גל שני.
אוסאמה סעדי: אז היה יותר קשה, על מה אתה מדבר?
איתן גינזבורג: שנייה, תנו לי.
אוסאמה סעדי: המספרים אז היו פי כמה.
איתן גינזבורג: אבל תן לי - -
אופיר כץ: אנחנו אוטוטו מגיעים לשם.
איתן גינזבורג: אבל תן לי שנייה.
אוסאמה סעדי: המספרים אז היו פי כמה מהמספרים של היום.
איתן גינזבורג: אבל אמרתי – כמה, אז תן לי לדבר עד הסוף ואז תוכל גם להגיב.
איתן גינזבורג: אז, קודם כול, יש התגברות שאנחנו עדים לה; שנית, אני יודע שהממשלה מפתחת בימים אלה שכבת מגן 2 טכנולוגית – אפליקציה אזרחית שאפשר יהיה לעשות בה שימוש כדי לבודד אנשים.
איתן גינזבורג: היום האיכון הזה – לא צריך לדבר על זה יותר מדי בדיון הזה אבל אנחנו יודעים איך זה פועל.
איתן גינזבורג: האפליקציה החדשה שתהיה מוכנה ברמה של כמה שבועות ומפתחים אותה כבר עכשיו מיטב המוחות, תהיה כלי אזרחי לאיכון ברמת הבלוטות'.
איתן גינזבורג: היום זה עובד בצורה אחרת.
איתן גינזבורג: דיברו על זה בוועדה ולא צריך לחזור על זה כאן.
איתן גינזבורג: עד שהאפליקציה הזאת תהיה מפותחת מבקשים לעשות שימוש מידתי.
איתן גינזבורג: כולם שמעו שהשב"כ עצמו לא רוצה לעשות שימוש בדבר הזה, אבל - -
אלעזר שטרן: מישהו הדליף.
איתן גינזבורג: כולם שמעו את זה.
איתן גינזבורג: זה לא דבר חדש.
איתן גינזבורג: אבל כרגע בצוק העיתים לאור המצב מבקשים זמן.
איתן גינזבורג: הצעת החוק הזאת שמונחת כאן ועוד לא ירדתי לכל פרטיה - -
בועז טופורובסקי: משוגעים אתם.
בועז טופורובסקי: לא יכול להיות - -
קטי קטרין שטרית: איך הגעת לדמוקרטיה?
בועז טופורובסקי: בואי אני אסביר לך.
איתן גינזבורג: אבל, בועז, אני ברשות דיבור.
בועז טופורובסקי: - - - כל פעם - - - הדמוקרטיה - -
איתן גינזבורג: בועז, זה שתדפוק על השולחן זה לא ייתן לך רשות דיבור.
איתן גינזבורג: אנחנו מדברים על כך שהצעת החוק המדוברת תהיה הצעת חוק שלא תופעל על-ידי אדם אחד.
איתן גינזבורג: הצעת החוק הזאת מציעה - -
טלי פלוסקוב: למה אנחנו מדברים על התוכן של החוק?
איתן גינזבורג: כי דיברו פה על הדמוקרטיה ועל הצורך בו.
איתן גינזבורג: זאת הצעת חוק שמדברת על כך שוועדת שרים תקבע מתי החוק הזה יופעל.
איתן גינזבורג: זה יהיה, מה שנקרא, חוק נצור.
איתן גינזבורג: חוק שיפעילו אותו רק בעת הצורך על-ידי קבוצה של אנשים ולא על-ידי אדם אחד.
איתן גינזבורג: זאת הצעת חוק שתהיה מוגבלת לתקופה מאוד מצומצמת של זמן וממילא כל הדיון הזה יתקיים בוועדת חוץ וביטחון שבה, אני מניח, גם יכניסו שינויים בתוך החוק כמו שהכניסו שינויים כמעט בכל חוק הכניסו בכל תחום הקורונה והדברים שהממשלה הביאה.
איתן גינזבורג: יחד עם זאת, לדעתי, בדיון הזה בוועדת הכנסת אנחנו צריכים לחשוב האם נכון להקדים את הדיון בחוק הזה או לא.
איתן גינזבורג: לא האם הוא חוק טוב.
איתן גינזבורג: כי זה לא משנה, אוסאמה, אם נדון בו היום, ואם לא נדון בו היום וניתן לו פטור היום - -
איתן גינזבורג: - - הוא יידון ביום שני.
איתן גינזבורג: לכן אם הממשלה חושבת שיש לו דחיפות מבחינת בריאות הציבור כי היא רוצה שהוא יוחל כמה שיותר מהר, בלי לזלזל בתהליך החקיקה, ויש אפשרות להקדים את הדיון הראשוני בו במליאת הכנסת, אני לא רואה שום עילה אמיתית למנוע את זה.
בועז טופורובסקי: מה?
בועז טופורובסקי: איך לא?
בועז טופורובסקי: אני יכול, ברשותך?
בועז טופורובסקי: כל הדמוקרטיות – ובגלל זה אני מקווה למשהו מהייעוץ המשפטי – ככה נגמרו, כמו שקורה עכשיו.
בועז טופורובסקי: הרי ישבו כמה אנשים היום, החליטו החלטה, מביאים לכם, אנשי הקואליציה, ואף אחד לא קרא את החוק הזה, ואומרים לכם – עכשיו, ברגע זה, מהר תאשרו את זה - -
טלי פלוסקוב: בועז, זאת קריאה ראשונה.
בועז טופורובסקי: - - לא קראתם את החוק כי רק עכשיו הם שלחו לנו את זה - -
טלי פלוסקוב: זאת קריאה ראשונה.
טלי פלוסקוב: משנה, בטח משנה.
בועז טופורובסקי: הם יודעים שהם יכולים לעשות מה שהם רוצים.
איתן גינזבורג: קבוצת אנשים שהם שרי ממשלת ישראל.
בועז טופורובסקי: קריאה ראשונה זה להצביע בעד החוק.
טלי פלוסקוב: - - - יש פה דיון - - - מעל החוק.
בועז טופורובסקי: עכשיו החוק הזה.
בועז טופורובסקי: אם תגידו לי שאתם לא רוצים להיכנס לניואנסים – החוק הזה בא ובהגדרה מאפשר לרשות, לשב"כ לעקוב אחרי אזרחי מדינת ישראל, לגלות מה שהם רוצים ולעשות מה שהם רוצים - -
טלי פלוסקוב: כדי לשמור על בריאותם ועל החיים שלהם - -
בועז טופורובסקי: - - איזה בריאותם?
בועז טופורובסקי: אנשים מתו השבוע בתאונות דרכים יותר משמתו בקורונה.
בועז טופורובסקי: אז עכשיו עוקבים אחרי כל הנהגים - -
טלי פלוסקוב: זה כדי לשמור עליהם.
בועז טופורובסקי: - - כדי לראות שהם לא עוברים את המהירות המותרת?
טלי פלוסקוב: אם זה מציל את החיים אני בעד.
בועז טופורובסקי: - - זה גם אפשרי עם אותם אמצעים.
בועז טופורובסקי: היו יותר פשעים היום והיה גם רצח באוכלוסייה הערבית.
בועז טופורובסקי: אז עכשיו עוקבים אחרי כל הטלפונים של ערביי ישראל כדי לראות שהם לא אומרים "נשק" בטלפון?
בועז טופורובסקי: שהם לא אומרים שמישהו פגע להם בכבוד של המשפחה?
טלי פלוסקוב: תגיע לדיון על החוק ותגיד את הדברים האלה.
טלי פלוסקוב: זה לא לוועדת הכנסת.
בועז טופורובסקי: היו עבירות רכוש והיו רציחות של בני זוג במדינת ישראל, אז עכשיו אומרים – יש לנו כלי של השב"כ – בואו נעקוב ונראה שאף אחד לא מאיים בטלפון על אשתו?
בועז טופורובסקי: מה זה הדבר הזה?
בועז טופורובסקי: זה הסוף של הדמוקרטיה.
בועז טופורובסקי: אתם לא מבינים את זה?
בועז טופורובסקי: אתם לא מבינים למה אתם נותנים יד עם התהליך הזה?
בועז טופורובסקי: עכשיו באים לכאן מהרגע להרגע ואומרים לנו, יש עוד חצי שעה ישיבה.
בועז טופורובסקי: שולחים לנו הצעת חוק שאף אחד מאיתנו לא קרא, אבל היא אומרת שהשב"כ יכול לעקוב אחרינו, יכול לאכן לנו את הטלפונים - -
טלי פלוסקוב: אתה בעצמך אמרת שעוד לא קראת את החוק - -
בועז טופורובסקי: - - יכול להגיד לנו עם מי דיברנו ועם מי נפגשנו, איפה היינו - -
טלי פלוסקוב: - - אז איך אתה מעביר ביקורת על החוק?
טלי פלוסקוב: - -
בועז טופורובסקי: ראש השב"כ בעצמו אומר שהשתגענו, אומר שאין כזה דבר.
בועז טופורובסקי: איך אתם מפעילים את השב"כ נגד אזרחי ישראל?
טלי פלוסקוב: אני לא שמעתי.
בועז טופורובסקי: - - ועדיין אתם באים ואומרים.
בועז טופורובסקי: ועכשיו הקואליציה חייבת להצביע בעד, ואף אחד מהקואליציה לא קרא את זה כאן - -
טלי פלוסקוב: גם אתה לא קראת - -
בועז טופורובסקי: אני מצביע נגד.
טלי פלוסקוב: - - - להעביר ביקורת - -
בועז טופורובסקי: ועכשיו אתם תעלו את זה להצבעה - -
קטי קטרין שטרית: יושב-ראש הקואליציה אמר - - -
בועז טופורובסקי: - - אתם תאשרו את זה בעד בהליך מהיר - - -
איתן גינזבורג: חברת הכנסת שטרית, חברת הכנסת פלוסקוב.
בועז טופורובסקי: - - - זה יעבור, וכל אזרחי ישראל יהיו תחת מעקב של השב"כ - -
איתן גינזבורג: חברת הכנסת שטרית ופלוסקוב.
בועז טופורובסקי: תגידו, ניואנסים ומה שאתם רוצים אבל זה סוף הדמוקרטיה.
בועז טופורובסקי: ואם אתם לא מבינים את זה, אז אתם לא נמצאים במקום הנכון.
בועז טופורובסקי: אתם חוטאים לאחריות שלכם כחברי כנסת במדינת ישראל, כחברי ועדה.
בועז טופורובסקי: אין מצב שאתם תסכימו לכזה דבר - -
טלי פלוסקוב: יש מצב.
בועז טופורובסקי: - - אין מצב בעולם - -
בועז טופורובסקי: - - תנו לממשלה לעשות עבודה אחרת, שתתאמץ - -
איתן גינזבורג: תודה, תודה.
בועז טופורובסקי: - - 400 אנשים חולים בקורונה – זאת סיבה עכשיו לעקוב אחרי כל מדינת ישראל?
איתן גינזבורג: חבר הכנסת טופורובסקי.
איתן גינזבורג: חברת הכנסת שטרית - -
בועז טופורובסקי: - - - שלשום מתו בתאונות - - - בואו נעקוב אחרי כל הנהגים.
טלי פלוסקוב: - - - במדינת ישראל.
בועז טופורובסקי: מה יש לכם?
איתן גינזבורג: חבר הכנסת טופורובסקי, תודה.
איתן גינזבורג: בואו ננמיך שנייה את הלהבות.
בועז טופורובסקי: איזה להנמיך את הלהבות?
בועז טופורובסקי: עוד מעט גם לא תהיה סמכות לדבר כאן.
איתן גינזבורג: לא רק שדיברת, גם השמעת בקול רם.
קטי קטרין שטרית: אנחנו מדינה דמוקרטית, יש לך זכות דיבור.
בועז טופורובסקי: זה יגיע.
בועז טופורובסקי: זאת מדינה דמוקרטית.
איתן גינזבורג: אחמד טיבי, בבקשה.
אחמד טיבי: יש לי פגישה עם שר התיירות, לכן אני חייב לצאת יחד עם חברי אוסאמה.
איתן גינזבורג: תכף גם נשמע את אנשי המקצוע שיסבירו.
אחמד טיבי: לאחרונה כל הזמן שמענו שהשימוש שהיה באיכון הטלפונים על-ידי השב"כ הוא חריג ולא יקרה, וכמעט כולם התנגדו – יושב-ראש ועדת חוץ וביטחון דאז אשכנזי ואחרים.
אחמד טיבי: גם בימים האחרונים רבים התנגדו.
אחמד טיבי: עכשיו מביאים לנו בחטף הצעת חוק מג'ורית, קרדינלית, חשובה ומסוכנת, ואומרים, יש ישיבה של ועדת הכנסת ואחר כך למליאה.
אחמד טיבי: ככה לא עובדים.
אחמד טיבי: הכול פרטצ'י כאן, ומשנים עמדה יסודית מקצה לקצה.
אחמד טיבי: מדובר בעניין אזרחי.
אחמד טיבי: קורונה זה עניין אזרחי.
אחמד טיבי: היה שימוש חריג שהתנגדנו לו.
אחמד טיבי: אגב, יש אמירות שזה לא כל כך מדויק והתועלת היא לא מי יודע מה.
אחמד טיבי: יש אמירות כאלה של מומחים.